CELEX: 32017R0635
Language: hu
Date: 2017-03-30 00:00:00
Title: A Bizottság (EU) 2017/635 végrehajtási rendelete (2017. március 30.) egyes áruk Kombinált Nómenklatúra szerinti besorolásáról

5.4.2017   
               
               
                  HU
               
               
                  Az Európai Unió Hivatalos Lapja
               
               
                  L 91/1
               
            A BIZOTTSÁG (EU) 2017/635 VÉGREHAJTÁSI RENDELETE
      (2017. március 30.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. március 30-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Átlátszó műanyagból készült, üres, henger alakú patron formájú árucikk, kb. 44 mm hosszú és az alsó végét védőkupak gyanánt levehető műanyag dugasz védi. A patron felső része szipka alakú, kis méretű nyílással, amelyen keresztül a gőzt be lehet lélegezni.
                     Az üres patront a felhasználó tölti fel egy „e-folyadék” néven ismert különleges folyadékkal, majd behelyezi az elektromos cigarettába. Ugyanazt a patront 10–20 alkalommal újra lehet tölteni és fel lehet használni dohányzás céljára, mielőtt hulladékként kidobásra kerül.
                     A szipka azt a szerepet tölti be, mint a hagyományos, dohányból készült cigaretták szűrője. Miután a patron beillesztésre került az elektromos cigarettába, a felhasználó a szájába veszi a szipka végét, és belélegzést végez. Ennek hatására a porlasztó az elektromos cigarettában finoman áramló párává alakítja a folyadékot, amely a szipkán keresztül kibocsátásra kerül a felhasználó szájába.
                     Lásd a képeket (*1).
                  
                  
                     8543 90 00 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a 39. árucsoporthoz tartozó Megjegyzések 2. s) pontja, a XVI. áruosztályhoz tartozó Megjegyzések 2. b) pontja, valamint a 8543  és a 8543 90 00  KN-kódok szövege határozza meg.
                     A felhasználó a szipka nélkül nem venné az elektromos cigarettát a szájába, és áramló pára sem kerülne kibocsátásra, ha a szipka nem hozná működésbe a porlasztót. Ezért a felső részén különleges kialakítású patron az elektromos cigaretta működtetése szempontjából elengedhetetlen alkatrész, és nem csupán egy egyszerű műanyag tartály. A 3926  vámtarifaszám alá, műanyagból készült áruként történő besorolás ezért kizárt.
                     A Harmonizált Rendszer Bizottság 8543 70/5 számú Áruosztályozási Véleményének megfelelően a teljes elektromos cigaretta a 8543 70  alszám alá sorolandó mint máshol nem említett elektromos gép és készülék.
                     A patront tehát a 8543 90 00  KN-kód alá, ebben az árucsoportban máshol nem említett, egyedi feladatokat ellátó elektromos gép és készülék alkatrészeként kell besorolni.
                  
               
            
         
            (*1)  A képek csupán tájékoztató jellegűek.